Г1урба – ч1аг1дина суннат ду, аьтто болчо кхочуш ца деш дита мегар доцуш. Доьзалехь цхьамма г1урба дийча, массарна а кхачам бо цо, цуьнан ял а хуьлу массарна. Ибн 1аббаса (Дела реза хуьлда цунна) дийцина, Элчано (Делера салам-маршалла хуьлда цунна) элира, аьлла: «Адаман т1аьхьенах цхьаммо а х1окху (г1урбанан) дийнахь г1урбана урс хьаькхна ц1ий 1анорал еза 1амал ца йина, гергарло хоттаран 1амал йоцург». Т1абранис дийцина хьадис.